CELEX: 32018D0226
Language: hr
Date: 2018-02-15 00:00:00
Title: Odluka Vijeća (ZVSP) 2018/226 od 15. veljače 2018. o izmjeni Odluke 2012/389/ZVSP o misiji Europske unije za izgradnju sposobnosti u Somaliji (EUCAP Somalia)

16.2.2018   
            
            
               HR
            
            
               Službeni list Europske unije
            
            
               L 43/15
            
         ODLUKA VIJEĆA (ZVSP) 2018/226
   od 15. veljače 2018.
   o izmjeni Odluke 2012/389/ZVSP o misiji Europske unije za izgradnju sposobnosti u Somaliji (EUCAP Somalia)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28., članak 42. stavak 4. i članak 43. stavak 2.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:
   
               (1)
            
            
               Vijeće je 16. srpnja 2012. donijelo Odluku 2012/389/ZVSP (1) o misiji Europske unije za izgradnju regionalne pomorske sposobnosti u državama Roga Afrike (EUCAP NESTOR).
            
         
               (2)
            
            
               Vijeće je 12. prosinca 2016. donijelo Odluku (ZVSP) 2016/2240 (2) o izmjeni Odluke 2012/389/ZVSP. Naziv misije promijenjen je u EUCAP Somalia, njezin mandat produljen je do 31. prosinca 2018., a razdoblje pokriveno namijenjenim financijskim referentnim iznosom produljeno je do 28. veljače 2017.
            
         
               (3)
            
            
               Vijeće je 27. veljače 2017. donijelo Odluku (ZVSP) 2017/349 (3) o izmjeni Odluke 2012/389/ZVSP kojom se osigurava financijski referentni iznos za razdoblje od 1. ožujka 2017. do 28. veljače 2018.
            
         
               (4)
            
            
               Odluku 2012/389/ZVSP trebalo bi izmijeniti kako bi se osigurao financijski referentni iznos za razdoblje od 1. ožujka 2018. do 31. prosinca 2018.,
            
         DONIJELO JE OVU ODLUKU:
   Članak 1.
   U članku 13. stavku 1. Odluke 2012/389/ZVSP dodaje se sljedeći podstavak:
   
      „Financijski referentni iznos namijenjen pokrivanju izdataka povezanih s misijom EUCAP Somalia za razdoblje od 1. ožujka 2018. do 31. prosinca 2018. iznosi 27 335 900 EUR.”.
   
   Članak 2.
   Ova Odluka stupa na snagu na dan donošenja.
   
      Sastavljeno u Bruxellesu 15. veljače 2018.
      
         
            Za Vijeće
         
         
            Predsjednik
         
         K. VALCHEV
      
   
   
      (1)  Odluka Vijeća 2012/389/ZVSP od 16. srpnja 2012. o misiji Europske unije za izgradnju regionalne pomorske sposobnosti u državama Roga Afrike (EUCAP NESTOR) (SL L 187, 17.7.2012., str. 40.).
   
      (2)  Odluka Vijeća (ZVSP) 2016/2240 od 12. prosinca 2016. o izmjeni Odluke 2012/389/ZVSP o misiji Europske unije za izgradnju regionalne pomorske sposobnosti u državama Roga Afrike (EUCAP NESTOR) (SL L 337, 13.12.2016., str. 18.).
   
      (3)  Odluka Vijeća (ZVSP) 2017/349 od 27. veljače 2017. o izmjeni Odluke 2012/389/ZVSP o misiji Europske unije za izgradnju sposobnosti u Somaliji (EUCAP Somalia) (SL L 50, 28.2.2017., str. 80.).